दवानू शाह बड़ी दूरा-दूरा तगर मशहूर हा। बड़े रसूखा ते मान आदरै आला हा। इक रोज कुसै कम्मे मूजब सरूईसर जाना पेआ। रस्ते च इक ग्रां सकोना पौंदा हा। सकोने दी बत्तै च इक पंडतै कन्ने दवानू दी जान पछान होई। शाह ने रात कट्टने गितै पंतै छा थां मंगी पंतै राती उसी अपने घर ठैहरने दा सादा दित्ता। पंतै दी ब्रैहलिया चा लंगदे होई शाह ने आड़ियें उप्पर उग्गी दी बेरियें गी ताड़ेआ। बैर पक्कियै सूये धुट्ट होई गेदे हे। नुआड़े जातें च पानी आई गेआ। खड़ोइयै पन्ते गी आक्खन लगा, “पन्त जी ए बैर।”